**Ministru kabineta noteikumu projekta “Grozījums Ministru kabineta 2018. gada 16. janvāra noteikumos Nr. 28 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu Grozījums Ministru kabineta 2018. gada 16. janvāra noteikumos Nr. 28 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs”” (turpmāk – MK noteikumi Nr.28) projekts (turpmāk – Projekts) izstrādāts, pamatojoties uz 2019.gada 23.maija likumu “Grozījumi likumā “Par iedzīvotāju ienākuma nodokli””, ar ko tika veikti grozījumi likuma “Par iedzīvotāju ienākuma nodokli” 11.10 pantā, kas nosaka, ka, lai samazinātu resursu patēriņu nodokļu samaksai un administrēšanai, ar 2021.gadu, kā to paredz Saeimā 2017.gada 23.novembrī pieņemtais likums “Grozījumi likumā “Par nodokļiem un nodevām””, Valsts ieņēmumu dienesta administrētajiem valsts budžeta maksājumiem tiek ieviests vienotais nodokļu konts. Tas nozīmē, ka no 2021.gada 1.janvāra nodokļu maksātājiem būs iespēja VID administrētos un likumā “Par nodokļiem un nodevām” noteiktos valsts budžeta maksājumus samaksāt vienā nodokļu kontā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz 2019.gada 23.maija likumu “Grozījumi likumā “Par iedzīvotāju ienākuma nodokli””, ar ko tika veikti grozījumi likuma “Par iedzīvotāju ienākuma nodokli” 11.10 pantā |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019.gada 17.decembra noteikumu Nr.652 “Kārtība, kādā Valsts kase nodrošina maksājumu pakalpojumu sniegšanu” (zaudē spēku 2020.gada 1.janvārī) 4.punktā noteikts, ka Valsts kase atver kontu šo noteikumu 3.1.apakšpunktā minētajam mērķim (t.i., valsts budžeta ieņēmumu uzskaitei), pamatojoties uz valsts budžeta likumu kārtējam gadam un normatīvajiem aktiem par budžeta ieņēmumu klasifikāciju. Ņemot vērā minēto un izvērtējot situāciju saistībā ar nodokļu maksāšanas sistēmu, konstatēts, ka pašlaik nodokļu maksātāji (fiziskās un juridiskās personas) veic nodokļu iemaksu 49 nodokļu kontos (valsts budžeta ieņēmumu kontos Valsts kasē).Minētie kontu atvēršanas pamatprincipi ir izveidoti tā, lai valsts budžeta ieņēmumu izpildi pēc naudas plūsmas varētu noteikt sadalījumā pa ieņēmumu veidiem (nodokļu maksātājs nenorāda nodokļu maksājumā ieņēmumu veidu, to nosaka pēc konta, kurā iemaksa veikta), taču rezultātā sadrumstalotais valsts budžeta ieņēmumu kontu skaits izraisa problēmas gan nodokļu maksātājiem, gan nodokļus administrējošām institūcijām. Sarežģīts nodokļu nomaksas process rada administratīvo slogu un izmaksas nodokļu maksātājiem. Katram nodokļa veidam normatīvajos aktos ir noteikts savs samaksas termiņš, kas jāievēro grāmatvedim vai uzņēmuma vadītājam, lai nenokavētu maksājumu veikšanu.Lai atrisinātu minētās problēmas un samazinātu resursu patēriņu nodokļu samaksai un administrēšanai, ar 2021.gadu, kā to paredz Saeimā 2017.gada 23.novembrī pieņemtais likums “Grozījumi likumā “Par nodokļiem un nodevām””, Valsts ieņēmumu dienesta (turpmāk – VID) administrētajiem valsts budžeta maksājumiem tiek ieviests vienotais nodokļu konts. Tas nozīmē, ka no 2021.gada 1.janvāra nodokļu maksātājiem būs iespēja VID administrētos un likumā “Par nodokļiem un nodevām” noteiktos valsts budžeta maksājumus samaksāt vienā nodokļu kontā. Pamatojoties uz likuma “Par nodokļiem un nodevām” 1.panta 34.punktu un 23.1 pantu, kas stāsies spēkā 2021.gada 1.janvārī, ir noteikts, ka vienotais nodokļu konts ir valsts budžeta ieņēmumu konts Valsts kasē un šajā kontā nodokļu maksātājs iemaksā likuma “Par nodokļiem un nodevām” 23.1 panta pirmajā daļā noteiktos maksājumus, tai skaitā arī iedzīvotāju ienākuma nodokli.Spēkā esošie Ministru kabineta 2018. gada 16. janvāra noteikumos Nr. 28 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs” (turpmāk – Noteikumi Nr.28) paredz, ka patentmaksu vai samazināto patentmaksu ieskaita Valsts kases noteiktajā valsts budžeta ieņēmumu kontā. Ar Ministru kabineta noteikumu projektu “Grozījums Ministru kabineta 2018. gada 16. janvāra noteikumos Nr. 28 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs”” (turpmāk – projekts) tiks precizēta norma, ka patentmaksa vai samazinātā patentmaksa ir jāieskaita Valsts kases noteiktajā vienotajā nodokļu kontā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patentmaksas un samazinātās patentmaksas maksātāji |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz jaunus pienākumus patentmaksas vai samazinātās patentmaksas maksātājiem, bet nosaka citu nodokļu kontu, kurā ir jāmaksā esošais maksājums. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2019.gada 19.decembrī tika ievietots Ekonomikas ministrijas tīmekļvietnē un Ministru kabineta tīmekļvietnē. |
| 2. | Sabiedrības līdzdalība projekta izstrādē | Projekts 2019.gada 19.decembrī tika ievietots:1. Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti” <https://em.gov.lv/lv/Ministrija/sabiedribas_lidzdaliba/diskusiju_dokumenti/>
2. Ministru kabineta tīmekļvietnē sadaļā “Sabiedrības līdzdalība” – “Ministru kabineta diskusiju dokumenti” <https://www.mk.gov.lv/content/ministru-kabineta-diskusiju-dokumenti>

Sabiedrības pārstāvji tika aicināti sniegt priekšlikumus par projektu līdz 2020.gada 9.janvārim. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs projekta izstrādē iesaistīto institūciju funkcijas un uzdevumus, kā arī pieejamos cilvēkresursus.Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretārs Ē.Eglītis

Pētersone 67013003

Elina.Petersone@em.gov.lv